เขตต์-แนท น้ำตาตื้นตัน วินาทีแรกได้อุ้มลูกชาย น้องดีจ้า 
เขตต์ ฐานทัพ และแนท ทักษญา ธีญานาถธนันชา น้ำตาซึมดีใจผ่าคลอดลูกชาย น้องดีจ้า ด.ช.ธามัน ธีญานาถธนันชา ชื่อมีที่มาจากสวัสดีจ้า ส่วนชื่อจริง ธามัน แปลว่าดินแดนแห่งเทพ ส่วนนามสกุล ธีญานาถธนันชา แปลว่าผู้มีทรัพย์เป็นที่พึ่งของปราชญ์,เผยตอนแรกที่แนทน้ำตาลในเลือดต่ำถือว่าอันตรายเพราะอาจช็อกได้ แต่สุดท้ายก็ผ่านมาได้ วินาทีที่เห็นหน้าลูก ร้องไห้และตกใจที่เห็นลูกเข้าห้องไอซียูเพราะน้ำหนักเกินแต่ไม่กังวลเพราะอยู่ใกล้มือหมอ ตอนนี้ลูกแข็งแรงแล้ว จริงๆ มีแพลนกลับบ้านวันนี้ แต่หมอให้แม่อยู่ก่อนเพราะสุขภาพไม่ค่อยดี รับเห่อลูกมาก ช่วงนี้ไม่ค่อยได้นอนเพราะว่านอนไม่เกิน 3 ชม. ของรับขวัญมีทั้งคนในครอบครัวและเพื่อนๆ ในวงการนำมาให้เยอะ แย้มมีเพื่อนให้ทองรับขวัญหลานด้วย เปรยอยากมีลูกอีกแต่ตอนนี้ขอเลี้ยงคนนี้ก่อน,วันนี้มีข่าวดีอะไรมาแจ้ง?,เขตต์ : เมื่อวันที่ 11 ธ.ค. เวลา 10.10 น. เป็นเวลาดีที่มีสมาชิกใหม่ในครอบครัว ได้ลูกชายครับ น้ำหนักแรกคลอด 3,740 กรัม วินาทีแรกที่เห็นรู้สึกบอกไม่ถูกเหมือนกัน มันตื่นเต้นตั้งแต่ก่อนผ่าแล้ว 3 วันก่อนผ่า แนทร้องไห้ทุกวัน กลัว เพราะเป็นการผ่าตัดครั้งแรกในชีวิต มีการบล็อกหลังวางยา บรรยากาศในห้องผ่าตัด ถ้าใครเคยเข้าห้องผ่าตัดจะรู้สึกว่าห้องแปลกๆ มันก็ดูเป็นสิ่งแปลกใหม่ ทำใจลำบากครับ ผมก็เข้าไปอยู่ด้วย แต่ว่าไม่ได้ดูตอนอาจารย์หมอลงมือผ่า แต่อยู่ด้วยตลอด แต่มีม่านกั้นแค่นั้นเอง จริงๆ ไม่ดูก็ดีเหมือนกันครับ เราเห็นลูกตั้งแต่ตอนแรก มีโอกาสถ่ายคลิปวิดีโอตอนผ่าลูกออกมาแล้วดูดน้ำคร่ำออก เสียงร้องดังมาก คือมีคนบอกว่าเด็กร้องไห้ดังๆ แล้วจะดี แต่ก็ไม่คิดว่าลูกจะร้องเสียงดังขนาดนี้ ตอนแรกเสียงเหมือนเป็ดเลยครับ ตอนผ่าคลอดเราก็ให้กำลังใจกันตั้งแต่ต้น จนผ่าเสร็จแล้วเจ้าตัวก็ยังไม่รู้เลยว่าคลอดแล้ว,แนท : ความรู้สึกมันปนๆ กันหมดเลยค่ะ เพราะตั้งแต่ก่อนคลอดทั้งกลัว ถ้าใครเคยมีลูกคนแรกจะรู้สึกว่าชีวิตเก่ากำลังจะสิ้นสุดและเริ่มชีวิตบทใหม่ แล้วเราจะเลี้ยงเขาได้ไหม มันหลายอย่างมาก พอแวบแรกมามันปนกันมาก,เขตต์ : เราคุยกันอยู่เลยว่ามันเป็นการเริ่มต้นบทใหม่ของชีวิตอีกครั้ง กว่าจะท้องก็ลำบาก ผ่านกรรมวิธีมากมายเหลือเกิน ท้อง 9 เดือนก็มีเรื่องราวมากมายเหมือนกัน พอวันคลอดก็เป็นอีกวันที่สำคัญ หลังจากคลอดเสร็จเราก็รู้ทันทีว่าชีวิตจะเปลี่ยนไปแล้วครับ,แนท : 3 วันที่ผ่านมา พี่เขตต์ก็แปลงร่างเป็นแพนด้าไปแล้วค่ะ (ยิ้ม),เห็นว่าตอนแรกน้องเข้าไอซียูด้วย?,เขตต์ : คือเขาเป็นเด็กตัวใหญ่ก็จริง แต่ด้วยความที่คุณหมอบอกว่าน้ำตาลต่ำในช่วงแรกคลอดเพราะว่าในท้องเขารับประทานอาหารเยอะ คุณแม่โด๊ปเยอะจัดไปหน่อย พอถูกตัดสายสะดือกะทันหัน ร่างกายไม่สามารถดูดซึมกลูโคสได้ทันกับร่างกายของเขา เลยต้องให้กลูโคสเสริมทางเส้นเลือด อย่างที่เห็นในไอจีส่วนตัวผมครับ คืออยู่ในไอซียูเด็ก 1 วัน ก็ตกใจเพราะไม่คิดว่าเกิดมาปุ๊บลูกเราต้องโดนเจาะสายน้ำเกลือ สงสารแม่เขาด้วยเพราะเขาไม่เห็นหน้าเลยในวันแรกของการคลอดหลังฟื้นจากผ่าตัด เขาก็พยายามทำทุกวิถีทางให้ฟื้นตัวเร็วที่สุด เพื่อที่จะเข้าไปเจอลูกให้เร็วที่สุด ก็ประมาณ 1 คืนกว่าจะได้เจอลูก ผมก็มีหน้าที่เข้าไปทุกๆ ชม. เพื่อไปดูอัพเดตแล้วถ่ายรูปออกมาครับ กลัวไหมไม่กลัว เพราะถึงมือคุณหมอแล้วไม่น่าห่วง,คุณหมอก็ไม่ได้ซีเรียสว่ามันเป็นเรื่องน่าตกใจ แต่คนเป็นพ่อจะรู้สึกว่าเฮ้ย เกิดมาก็โดนเลยเหรอ มันเป็นอะไรที่ตกใจนิดหน่อย แต่คุณหมอก็พยายามปลอบใจบอกว่าเป็นเรื่องปกติที่เกิดขึ้นได้ แต่เป็นเปอร์เซ็นต์ที่น้อยหน่อยในเด็กที่น้ำหนักตัวขนาดนี้ ซึ่งปกติเด็กน้ำหนักตัวขนาดนี้จะเป็นเด็กที่แข็งแรงมาก แต่พอเขาผ่านจุดนั้นไปได้ก็กินแหลกลาญเลย ซึ่งน้ำตาลต่ำเป็นภาวะอันตรายถึงช็อกได้ แต่ด้วยความที่ตรวจเจอได้และเพิ่มได้ในกรณีให้น้ำตาลเพิ่ม สุดท้ายก็บาลานซ์กันได้ครับ,พอได้เจอได้กอดแล้วรู้สึกยังไงบ้าง?,แนท : ช็อตนั้นแนทว่ายิ่งกว่าตอนคลอดอีกค่ะ เพราะตอนคลอดยังมียามีบล็อกหลัง มันจะเบลอๆ ค่ะ ช็อตนั้นที่ได้เจอวันแรกก็ร้องไห้ทั้งคู่ในห้องไอซียู มันเหมือนได้อุ้มครั้งแรก แล้วเราก็พยายามจะหายเจ็บแผล พยายามจะลุกให้ได้ ไม่งั้นเราไปหาเขาไม่ได้ค่ะ,เขตต์ : สุดท้ายก็ไปหาเขาได้ในเช้าวันรุ่งขึ้น พอไปถึงปุ๊บคือภาพแรก(เขตต์และแนทน้ำตาซึม) ภาพแรกที่เห็นแม่อุ้มลูกมันตื้นตันครับ (เขตต์และแนทร้องไห้อีกจนต้องขอกระดาษทิชชูมาซับน้ำตา) ซึ่งหลังจากนี้น้องก็ร่างกายแข็งแรงดีมาก เสียงดังเหมือนเดิม ขี้โวยวายเหมือนใครก็ไม่รู้ (ยิ้ม) ภาวะตัวเหลืองจากที่เช็กเมื่อเช้าก็ไม่น่าเป็นห่วง เหลือเรื่องน้ำนมแม่ซึ่งเราพยายามเลี้ยงด้วยน้ำนมแม่ให้มากที่สุด ตอนนี้คุณแม่มีน้ำนมมานิดๆ ยังไม่เยอะมาก เป็นหัวเชื้อน้ำนม อันนี้เป็นภูมิต้านทานอย่างดีให้กับลูก ก็พยายามปั๊มให้ลูกเข้าเต้าทุก 3 ชม.,จะกลับบ้านเมื่อไหร่?,เขตต์ : จริงๆ แพลนจะกลับวันนี้แหละ แต่บังเอิญคุณหมอบอกว่าขอให้อยู่ต่อเพื่อดูเรื่องของคุณแม่ แต่เมื่อคืนได้สัมผัสกันเต็มๆ แล้วครับ,แนท : เมื่อคืนเอามาเลี้ยงเอง ไม่ได้ฝากเนิร์สเซอรี่ เลี้ยงกันถึงตี 4 (หัวเราะ) ก็โทรหาพยาบาลบอกว่าเอากลับไปเลยค่ะ,เขตต์ : คือเด็กเล็กๆ เขาต้องทานทุก 3 ชม. ต้องให้เขาดูดนมแม่เต้าละ 15 นาที แล้วผมต้องเป็นคนป้อนนม ผมต้องใช้นมผงเสริมเพราะเรื่องของกลูโคสด้วย ก็ป้อนประมาณเกือบ 20 นาที พอทำไปเกือบ ชม. พออิ่มเสร็จปุ๊บ นอนไปแป๊บนึงก็ตื่นอีกแล้ว ลูกผมเป็นคนตื่นกลางคืน จะอะไรก็ร้อง ต้องคอยดูตลอดเวลาครับ แต่ตอนนี้ก็โอเค คืนแรกก็แค่รู้สึกว่าหาเวลานอนสัก 2-3 ชม. ก็ได้,แนท : ยังต้องปรับเรื่องการใช้ชีวิตน่ะค่ะ มันเหมือนเรากำหนดเวลาไม่ได้แล้ว ต้องขึ้นอยู่กับลูกค่ะ อุปกรณ์พร้อมมาก,เขตต์ : แต่ร่างกายกับเทคนิคเรายังมือใหม่มากๆ ครับ ต้องเป็นกำลังใจซึ่งกันและกัน เมื่อคืนก็มานั่งป้อนนมไป อีกคนได้พัก ก็สลับกันครับ,จะหาพี่เลี้ยงมาช่วยไหม?,เขตต์ : พี่เลี้ยงที่เป็นแนนนี่เลี้ยงเด็กคงไม่มีครับ แต่ว่ามีพี่เลี้ยงทำงานบ้านคอยช่วย เป็นความตั้งใจของเราอยู่แล้วว่าจะเลี้ยงเอง คุณแม่ก็น่าจะพักงานสัก 1-2 เดือนเพื่อให้ปรับตัวเข้าที่ ผมเองก็ปิดกล้องละครพอดี ระหว่างละครเรื่องใหม่จะเปิดกล้องก็มีเวลาสักเดือนนึงครับ,ถามถึงชื่อของน้องดีจ้า มีที่มายังไง?,เขตต์ : ชื่อเล่นดีจ้ามาจากสวัสดีจ้า คือเป็นภาพแรกที่เราเห็นอัลตราซาวนด์ตอนเท่าเมล็ดถั่ว มันเหมือนรูปเด็กกำลังโค้งคำนับอยู่ ตอนแรกจะตั้งชื่ออันยองเพราะคุณแม่ติดซีรีส์เกาหลี (ยิ้ม) แต่ก็เอ๊ะ ทำไมลูกเราต้องชื่อเกาหลี คืออยากหาชื่อไทยๆ แสดงความหมายการทักทาย การรู้จัก เลยจะใช้ชื่อสวัสดีจ้า แต่ถ้าใช้ชื่อนี้มันยาวมากเลยเหลือแค่ดีจ้า จริงๆ เป็นคำไทยแท้โบราณ ก็เลยคิดว่าออกมาเป็นดีจ้า สุดท้ายก็คงเรียกว่าจ้าแหละ (หัวเราะ) ชื่อจริงคือ ด.ช. ธามัน ครับ เป็นภาษาสันสกฤต แปลว่าดินแดนแห่งเทพครับ เพิ่งหาได้เหมือนกัน หาในกองถ่ายครับ ตั้งเองหาเอง แล้วรีเช็กบวกเลขเองด้วย ทำเองหมดครับ ส่วนนามสกุลเนี่ยคือมันเป็นความเชื่อ ตอนแรกเปลี่ยนเพื่อต้องการมีลูกตอนนั้น,แนท : เขาบอกว่าถ้าใช้นามสกุลเก่าของพี่เขตต์และแนทจะไม่มีน้อง ตอนนั้นเราทำทุกวิถีทางแล้ว วิทยาศาสตร์แล้วต้องพึ่งไสยศาสตร์บ้าง ก็เลยเปลี่ยนนามสกุล,เขตต์ : คือเปลี่ยนเมื่อต้นปีครับ,แนท : เขาบอกว่าภายใน 1 ปีจะมีน้อง แล้วก็มีจริงๆ ค่ะ,เขตต์ : นามสกุล ธีญานาถธนันชา เป็นคำ 2 คำผสมกัน แปลว่าผู้มีทรัพย์ที่เป็นที่พึ่งของปราชญ์,คุณย่าคุณยายมีของรับขวัญอะไรให้น้องบ้าง?,แนท : คุณยายบอกว่าจะยกสมบัติทั้งหมดให้ (ยิ้ม) ต้องพูดดังๆ จะได้ได้ยินค่ะ (หัวเราะ) จริงๆ แค่เขามาเกิดแล้วเป็นหลานคนแรกทั้งสองตระกูล คุณย่าคุณยายก็เห่อกันใหญ่เลย,เขตต์ : ถามว่าหวงไหมไม่หวงนะครับ สบายๆ มากกว่า เพราะทุกวันนี้ก็สบายๆ ไม่ได้ถนอมอะไรมากมาย เรื่องสุขอนามัยเป็นเรื่องปกติครับ การอยู่ในโลกใบนี้ผมว่าต้องสัมผัสเรียนรู้และอาศัยประสบการณ์ครับ,วางแพลนจะมีอีกไหม?,แนท : คือจริงๆ ก็อยากจะมีผู้หญิงอีกสักคน ชายคนหญิงคน แต่ขอดูชีวิตก่อนว่าหลังจากนี้จะเป็นยังไง จะไหวไหม,เขตต์ : มันเป็นเรื่องใหม่ครับ ต้องใช้การปรับตัวค่อนข้างเยอะ เดี๋ยวต้องรอดูอีกทีว่าเป็นยังไง ถ้าจะมีจริงๆ คงต้องรอจ้าอายุ 2-3 ขวบก่อน,พอมีลูกแล้ว ตัวเราเองเห่อขนาดไหน?,แนท : แต่ก่อนก็ไม่ค่อยเข้าใจเวลาไปเจอใครหวงลูก แต่พอมีลูกเองก็ชักจะเข้าใจละ เขาเห่อกันแบบนี้เอง แต่ก่อนไม่เข้าใจทำไมเขาต้องถ่ายรูปลูกขึ้นไอจีตลอดเวลาทุกวัน ตอนนี้ก็เริ่มทำบ้างเหมือนกันค่ะ,เขตต์ : เริ่มหลงลูกตัวเองครับ หน้าตอนเกิดใหม่ๆ ยังบู้ๆ อยู่ พอผ่านไป 3 วันก็เอ๊ะ ทำไมลูกหน้าเปลี่ยนเนอะ หล่อขึ้นเนอะ ลงรูปลูกตัวเองตลอด,แล้วเราเองมีของรับขวัญให้น้องรึยัง?,เขตต์ : โห จริงๆ เยอะมากนะ ไม่รู้จะรับขวัญด้วยอะไร สิ่งที่เราให้ทั้งหมดเราใช้เวลาจากนี้ไปทั้งชีวิตก็มอบให้กับลูก เรื่องทุกอย่างตอนนี้ตัดทิ้งหมด ลูกมาก่อน,เพื่อนๆ เราเองล่ะมีให้ของรับขวัญบ้างไหม?,เขตต์ : เยอะแยะ มีของขนกลับบ้านกันทุกวัน คุณตาคุณยายช่วยขนกลับบ้านครับ มีของบ้าง มีทองบ้าง เซฟในห้องก็ไม่โล่งแล้วครับ ขอบคุณญาติผู้ใหญ่ทุกท่านที่มีสมบัติให้หลานครับ,แนท : ขอบคุณทุกคนด้วยค่ะ.
เขตต์ ฐานทัพ และแนท ธีญานาถธนันชา น้ำตาซึมดีใจผ่าคลอดลูกชาย น้องดีจ้า ด.ช.ธามัน ธีญานาถธนันชา ชื่อมีที่มาจากสวัสดีจ้า ส่วนชื่อจริง ธามัน แปลว่าดินแดนแห่งเทพ ส่วนนามสกุล ธีญานาถธนันชา แปลว่าผู้มีทรัพย์เป็นที่พึ่งของปราชญ์
เขตต์ ฐานทัพ,เขตต์ แนท,ลูกเขตต์ ฐานทัพ,ลูกชายเขตต์ ฐานทัพ,แนท เปรมิการ์,แนท เปรมิการ์ ภรรยาเขตต์,แนท เปรมิการ์ เมียเขตต์,น้องดีจ้า,น้องดีจ้า ลูกเขตต์ ฐานทัพ,น้องดีจ้า ธามัน,น้องดีจ้า ด.ช.ธามัน ธีญานาถธนันชา,ข่าว,ข่าวบันเทิง,ไทยรัฐออนไลน์,ลูกชายเขตต์